Nemunėlio Radviliškio pagrindinė mokykla

Biržų rajono Nemunėlio Radviliškio pagrindinė mokykla – buvusi dieninė, savarankiško mokymosi bendrojo lavinimo mokykla Nemunėlio Radviliškyje (Biržų raj.), Santakos g. 2, vykdžiusi pradinio, pagrindinio ir papildomo ugdymo programas lietuvių kalba. Įstaigos kodas 190594653. Dabar tai Biržų „Aušros“ pagrindinės mokyklos skyrius.

Filialas – Biržų rajono Nemunėlio Radviliškio pagrindinės mokyklos ikimokyklinis skyrius.

 Istorija 

Nemunėlio Radviliškyje 1590 m. jau veikė Radvilų įsteigta mokykla evangelikų reformatų vaikams. 1804 m. įsteigta katalikų parapijos mokykla. 1866 m. atidaryta valdinė pradžios mokykla, 1867 m. į valdinę mokyklą perkelti evangelikų reformatų mokyklos mokiniai. Pamokos vykdavo rusų kalba, nes 1864–1904 m. Lietuvoje buvo uždrausta lietuviška spauda. 1905 m. gautas leidimas pradžios mokyklose vaikus mokyti gimtąja kalba. Mokytojai privalėjo laikyti lietuvių kalbos egzaminus ir įgyti teisę dirbti lietuviškoje mokykloje. Pirmasis lietuvis mokytojas Petras Drevinskas. 1907 m. atkurta valdinė mokykla.

XX a. pradžioje miestelyje buvo dvi mokyklos: „Liaudies mokykla“ ir Radviliškio 2-ji mokykla. 1920 m. rugsėjo 1 d. įsteigta progimnazija, bet 1931 m. pavasarį mokykla uždaryta dėl mažo mokinių skaičiaus. 1931–1944 m. veikė šeši pradinės mokyklos skyriai. 1944 m. rudenį atidaryta Nemunėlio Radviliškio progimnazija Medeikiuose, nes miestelis buvo sudegęs. 1949 m. progimnazija iš Medeikių perkelta į miestelį, į atstatytas klebonijos patalpas, nuo 1950 m. vadinama vidurine mokykla. 1977 m. miestelyje pastatyta nauja, erdvi vidurinė mokykla, talpinanti 360 mokinių, turinti bendrabutį, valgyklą, sporto salę, stadioną. Nuo 2000 m. mokykla liko pagrindinė. 2020 m. mokykla tapo Biržų „Aušros“ pagrindinės mokyklos skyriumi.Biržų r. Nemunėlio Radviliškio pagrindinė mokykla. Aikos.smm.lt (tikrinta 2022-06-17).

 Direktoriai 
 Imantas Jonas Kazakevičius
 Saulė Venckūnienė
 Edita Timukienė

 Žymūs mokytojai 
 Imantas Jonas Kazakevičius
 Vytas Jareckas

 Žymūs mokiniai 
 Jokūbas Šernas
 Felicijonas Konstantinas Fedaravičius
 Algimantas Dagys
 Julius Laiconas
 Saulius Kubiliūnas

 Šaltiniai 

 Nuorodos 
 Mokyklos svetainė

Kategorija:Nemunėlio Radviliškis
Kategorija:Biržų rajono savivaldybės mokyklų skyriai